આ પહેલા ટોસ જીતીને પહેલો દાવ લેનાર ભારતીય ટીમે તેના સુકાની વિરાટ કોહલીની રેકોર્ડ 31મી સદીથી 50 ઓવરના અંતે 8 વિકેટે 280 રનનો પડકારરૂપ સ્કોર નોંધાવ્યો હતો. વન ડે ક્રિકેટના નંબર વન બેટ્સમેન વિરાટ કોહલીએ આજે તેની કારકિર્દીના 200મો વન ડે મેચને યાદગાર બનાવીને તેની 31મી સદી ફટકારી હતી. આથી તે સદીના મામલે ઓસ્ટ્રેલિયાના પૂર્વ સુકાની રીકિ પોન્ટિંગથી આગળ થયો હતો. કોહલીથી આગળ હવે માત્ર સચિન તેંડુલકર (49) છે. કોહલીએ આજે ન્યુઝીલેન્ડ સામેના પહેલા ડે-નાઇટ વન ડે મેચમાં 125 દડામાં 9 ચોક્કા અને 2 છક્કાથી લાજવાબ 121 રન બનાવ્યા હતા. બીજી તરફ ડાબોડી કિવિ ફાસ્ટ બોલર ટ્રેંટ બોલ્ટે કાતિલ બોલિંગ કરીને 10 ઓવરમાં 35 રન આપીને 4 વિકેટ ઝડપી હતી.